原獸亞綱

原獸亞綱，係哺乳動物嘅一個亞綱。依個亞綱包括原始嘅針鼴同鴨嘴獸。佢哋嘅祖先大約喺中生代白堊紀至新生代早期時份就已經出現。佢哋雖然話係哺乳動物，但仍然保留咗唔少同雀同爬蟲類一樣嘅身體特徵，如：生蛋；冇分肛門、尿道同產道，而係由合一嘅泄殖腔代替。不過，同雀﹑爬蟲類之間最明顯嘅分別係，雀同佢哋都係溫血動物，而爬蟲類就唔係。動物乸都有乳頭，畀幼仔飲奶嚟哺育佢。

而家原獸亞綱又叫「單孔亞綱」Monotremata，係因為佢係唯一到而家都重生存緊嘅亞綱，但原來根據化石所講，原來原獸亞綱喺以前重有其他類，只不過而家死晒喇。現時原獸亞綱，後獸亞綱同真獸亞綱就成為哺乳動物現時嘅三大類，湯瑪士·赫胥黎 稱呼佢哋係真獸類。原獸亞綱一度俾人認為係較低等嘅動物。但係現時生物學嘅研究證實佢哋只係比後獸亞綱同真獸亞綱較早分支出來咁解。

原獸亞綱現存只有一目2 科 3 屬 5 種，只分佈喺澳洲同紐西蘭。

哺乳動物